proxectonos/corpus_dominio_legal_administrativo_tmp huggingface dataset:
07/07/2014 | Administración LocalMunicipal
Curtis
Aprobación inicial do regulamento de verteduras a rede de saneamento do Concello de Curtis

Aprobado inicialmente polo Pleno do Concello de Curtis, en sesión ordinaria celebrada o 26 de xuño de 2014, o Regulamento de verteduras a rede de saneamento do Concello de Curtis, de conformidade co disposto no apartado b) do art.49 da Lei 7/1985, de 2 de abril, Reguladora das Bases de Réxime Local, exponse ó público na Secretaría-Intervención Municipal durante o prazo de trinta días contados a partir do seguinte ó da inserción do presente Edicto no Boletín Oficial da Provincia, dentro dos cales os interesados poderán examinar o citado Regulamento e presentar as reclamacións e suxerencias que estimen oportunas. Rematado o período de exposición pública a Corporación adoptará os acordos definitivos que procedan resolvendo as reclamacións que se presentasen, e aprobando a redacción definitiva do Regulamento a que se refire o acordo provisional. No caso de que non se presentasen reclamacións, entenderase definitivamente adoptado o acordo ata entonces provisional sen necesidade de novo acordo plenario. Teixeiro (Curtis), 27 de xuño de 2013 O alcalde Javier Francisco Caínzos Vázquez
07/07/2014 | Administración LocalMunicipal
Val do Dubra
Aprobación de padrón fiscal

ANUNCIO A Xunta de Goberno local deste Concello, na sesión do día 27 de xuño de 2014, aprobou o padrón de auga, sumidoiros e depuración correspondente ao 2º trimestre do exercicio 2014 que ascende á cantidade total: 29.191,61 € (21.238,69 € (auga), 1.578,78 € (sumidoiros), 6.374,14 € (depuración)). Este acordo queda exposto ao público o dito padrón polo prazo dun mes, contados a partir da publicación do anuncio no Boletín Oficial da Provincia e no taboleiro de edictos, cos efectos de notificación colectiva das liquidacións conforme ao artigo 102.3 da Lei 58/2003, do 17 de decembro, xeral tributaria, para exame polos interesados e presentación contra el e ante a Xunta do Goberno Local do recurso de reposición (segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo de un mes, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor recurso contencioso-administrativo, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. Val do Dubra, 30 de xuño de 2014. O alcalde Ramón Camilo Varela Mariño
07/07/2014 | Administración LocalMunicipal
Val do Dubra
Aprobación de padrón fiscal

ANUNCIO Aprobado pola Xunta de Goberno Local, en data 27 de xuño de 2014, o padrón de contribuíntes da taxa por recollida do lixo correspondente ó exercicio 2014, expónse ó público polo prazo de un mes, que se contará desde o día seguinte da data de publicación do presente anuncio no BOP, durante o cal poderán presentarse as alegacións que se estimen convenientes, altas e baixas e demais reclamacións contra o devandito padrón. Val do Dubra, 30 de xuño de 2014. O alcalde Ramón Camilo Varela Mariño
07/07/2014 | Administración LocalProvincial
Deputación Provincial da Coruña
Tesourería e Xestión de Tributos. Servizo Central de Recadación
Edicto de citación para notificación por comparecencia

EDICTO DE CITACIÓN PARA NOTIFICACIÓN POR COMPARECENCIA O xefe do Servizo de Recadación fai saber: 1. Que, intentadas as notificacións persoais dos actos administrativos que se indican en cada caso nos domicilios declarados ou coñecidos dos interesados que se relacionan abaixo, non foi posíbel realizalas por non ter atopados ou ser descoñecidos os destinatarios das mesmas.2. Que, conforme co que estabelece o artigo 112 da Lei 58/2003, de 17 de decembro, xeral tributaria, cítase aos interesados ou aos seus representantes para que comparezan en calquera das oficinas de atención ao público que se indican, a fin de ser notificados dos respectivos actos administrativos. A comparecencia deberá ter lugar no prazo de QUINCE DÍAS NATURAIS contados dende o día seguinte ao de publicación deste edicto no Boletín Oficial da Provincia. Terase producida a notificación, a todos os efectos legais, dende o día seguinte ao de vencemento do prazo sen que se teña realizada a comparecencia. INTERESADOS E ACTOS ADMINISTRATIVOS A NOTIFICAR: ACTO A NOTIFICAR: REQUIRIMENTO DE DOCUMENTACIÓN OFICINAS DE ATENCIÓN AO PÚBLICO: A Coruña, 19 de xuño de 2014. O xefe do Servizo Justo Real Iglesias
07/07/2014 | Administración LocalMunicipal
A Coruña
Tesourería. Departamento de Recadación
Edicto de citación para notificación por comparecencia de remate de procedemento de alleamento de bens embargados

EDICTO DE CITACIÓN PARA A NOTIFICACIÓN POR COMPARECENCIA DE COMUNICACIÓN DE REMATE DE PROCEDEMENTO DE ALLEAMENTO DE BENS EMBARGADOS Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, una vez que se intentou, sen resultado positivo, practicarlle a notificación persoal ao interesado que se indica ou aos seus representantes, nos termos do art.110 da Lei 58/2003, do 17 de decembro, xeral tributaria, a través do presente escrito e de conformidade co que dispón a dita norma, cítaselle para ser notificado mediante comparecencia, durante o prazo e no lugar que logo se dirá, da comunicación de remate de procedemento de alleamento de bens embargados, emitido no curso de tramitación do expediente que se sinala: Prazo da comparecencia: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Lugar da comparecencia: Oficinas da Recadación Municipal do Excmo. Concello da Coruña, situadas na r/ Franxa, 20-22 baixo, en horario de 08.00 a 14.00 horas, de luns a venres. A Coruña, a 16 de xuño de 2014. O xefe do Departamento de Recadación Asdo.: Emilio Antonio Álvarez Fachado
07/07/2014 | Administración LocalMunicipal
Narón
Intervención
Edicto aprobación inicial expte. modificación de créditos 5-2014

O pleno do Concello en sesión celebrada o día 26 de xuño de 2014 acordou aprobar inicialmente o expediente de modificación de créditos n.º 5/2014 financiado na súa totalidade mediante transferencias entre créditos das partidas de gastos. Sométese a trámite de información pública durante un prazo de quince días hábiles, a contar dende o seguinte á data de publicación deste edicto no B. O. P., ao abeiro do disposto no art.169 do RDL 2/2004 de 5 de marzo que aproba o Texto Refundido da Lei reguladora de Facendas Locais, en relación co art.179 – Transferencias - da mesma norma, para que os interesados lexitimados podan formular as alegacións que consideren oportunas, que haberán de dirixirse ao Alcalde-Presidente da Corporación. Narón, 30 de xuño de 2014 O alcalde José Manuel Blanco Suárez
17/07/2014 | Administración LocalMunicipal
Cabana de Bergantiños
Aprobación inicial Ordenanza fiscal reguladora da taxa pola subministración de auga potable, pola acometida á rede xeral de abastecemento e á rede xeral de saneamento e pola prestación do servizo de saneamento e depuración de augas residuais

Este Concello en sesión plenaria extraordinaria celebrada o día 27 de xuño de 2014, adoptou o acordo de aprobar provisionalmente a “Ordenanza Fiscal reguladora da Taxa taxa pola subministración de auga potable, pola acometida á rede xeral de abastecemento e á rede xeral de saneamento, así como pola prestación do servizo de saneamento e depuración de augas residuais.” O que se fai público durante o prazo de trinta días, contados dende o seguinte ó da publicación do presente anuncio no BOP, ó fin de que polos interesados poidan examina-lo expediente e presenta-las reclamacións que estimen oportunas de conformidade co disposto no artigo 17.1 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, e co artigo 49. b) da Lei 7/85, do 2 de abril, reguladora das Bases do Réxime Local. De non presentarse reclamacións, entenderase elevado a definitivo o acordo de aprobación provisional. Cabana de Bergantiños, 7 de xullo de 2013 O alcalde Asdo.: José Muiño Domínguez
17/07/2014 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ó segundo trimestre do ano 2014 que rexerá para o Concello de Cambre

O Presidente do Consorcio “As Mariñas” mediante Resolución de data 02/07/2014, aprobou inicialmente o Padrón fiscal da taxa pola recollida de residuos sólidos urbanos correspondente ó segundo trimestre do ano 2014, que rexerá para o Concello de Cambre. O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 04 de xullo de 2014 O Presidente José Antonio Santiso Miramontes
17/07/2014 | Administración LocalMunicipal
Cabana de Bergantiños
Aprobación inicial Ordenanza non fiscal reguladora do prezo público pola organización de cursos, obradoiros, programas, actividades e servizos deportivos, sociais, festivos culturais e turísticos polo Concello de Cabana de Bergantiños

Este Concello en sesión plenaria extraordinaria celebrada o día 27 de xuño de 2014, adoptou o acordo de aprobar provisionalmente a “ordenanza non fiscal reguladora do prezo público pola organización de cursos, obradoiros, programas, actividades e servizos deportivos, sociais, festivos culturais e turísticos polo concello de Cabana de Bergantiños. O que se fai público durante o prazo de trinta días, contados dende o seguinte ó da publicación do presente anuncio no BOP, ó fin de que polos interesados poidan examina-lo expediente e presenta-las reclamacións que estimen oportunas de conformidade co disposto no artigo 17.1 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, e co artigo 49. b) da Lei 7/85, do 2 de abril, reguladora das Bases do Réxime Local. De non presentarse reclamacións, entenderase elevado a definitivo o acordo de aprobación provisional. Cabana de Bergantiños, 7 de xullo de 2013 O alcalde Asdo.: José Muiño Domínguez
17/07/2014 | Administración LocalMunicipal
A Coruña
Tesourería
Conta xeral do exercicio 2013

Tesouraría Xeral ANUNCIO Asunto: conta xeral do exercicio 2013 Formada a conta xeral desta Corporación correspondente ó exercicio orzamentario de 2013, comprensiva da do propio Concello e os Estados e Contas Anuais da Empresa Municipal de Augas da Coruña. S. A. (EMALCSA) e Empresa Municipal Vivenda, Servizos e Actividades, S. A. U. (EMVSA) como sociedades mercantís de capital integramente de propiedade municipal, e a do Instituto Municipal Coruña Espectáculos (IMCE), xunto con todos os documentos e anexos que a integran, e informada favorablemente pola Comisión de Facenda e Administración Pública (que actúa neste caso como Comisión Especial de Contas) na súa reunión do día 8 de xullo actual, estará exposta ó público durante o prazo de quince días hábiles, a contar dende o día seguinte ó da publicación deste anuncio no Boletín Oficial da Provincia, para que durante o citado prazo e oito días máis, tamén hábiles, os interesados poidan presentar contra ela as reclamacións, reparos ou observacións que consideren oportunas. O referido expediente quedará posto de manifesto nas dependencias da Tesouraría Xeral, sitas na rúa da Franxa, n.º 20 desta Cidade, durante o mencionado prazo. Todo iso de conformidade co disposto no artigo 212.3) do R. D. L.2/2004, do 5 de marzo (B. O. E. do 9/03/2004), texto refundido da Lei reguladora das facendas locais. A Coruña, 8 de xullo de 2014. O ALCALDE Asdo.: Carlos Negreira Souto
17/07/2014 | Otras Entidades y Anuncios ParticularesUniversidades
Universidade da Coruña
Facultade de Economía e Empresa
Resolución de suspensión - Andrea López Quintela

Ao non poder levar a cabo a notificación persoal ao interesado, segundo dispón o artigo 59.5 da Lei 30/1992, de 26 de novembro, de Réxime xurídico das administracións públicas e do procedemento administrativo común, e en aplicación do disposto no dito artigo, publícanse, para os efectos de notificación, o acordo de inicio de expediente de recadación de prezos públicos de matrícula De acordo co disposto no artigo 5 da Resolución Reitoral de 27 de abril de 2012 sobre procedemento para a recadación de “impagados” por prezos públicos de matrícula, durante o prazo de dez días contados desde o seguinte ao da publicación deste anuncio, as persoas interesadas terán á súa disposición o expediente para que de acordo co artigo 84 da Lei 30/1992 de 26 de novembro, poidan alegar e presentar os documentos/xustificantes que estimen pertinentes ante a Administración da Facultade de Economía e Empresa, Campus de Elviña, na Coruña, telefono 981 167 000, extensión 2455. A Coruña, 1 de xullo de 2014 O decano Keith William El Hichami Lladanosa
17/07/2014 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de RSU correspondente ó segundo trimestre do ano 2014 que rexerá para o Concello de Oleiros, na zona A, que comprende Iñás-Nós-Dorneda-Liáns (exepto Urbanización dos Regos)

O Presidente do Consorcio “As Mariñas” mediante resolución de data 07/07/2014, aprobou inicialmente o Padrón fiscal da taxa pola recollida de residuos sólidos urbanos correspondente ó segundo trimestre do ano 2014, que rexerá para o Concello de Oleiros, na zona denominada “A”, que comprende Iñás-Nós-Dorneda-Liáns (excepto a Urbanización dos Regos). O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 08 de xullo de 2014 O Presidente José Antonio Santiso Miramontes
17/07/2014 | Administración LocalMunicipal
Irixoa
Modificación orzamentaria 4/2014

O Pleno deste concello aprobou provisionalmente, na súa sesión de 9-7-2014, o expediente de modificación orzamentaria nº 4/2014 dentro do vixente orzamento municipal. En cumprimento dos arts.176 e 169 do Real Decreto Lexislativo 2/2004, do 5 de marzo de Texto Refundido da Lei de Facendas Locais, expóñense ao público o mesmo durante o prazo de 15 días hábiles; durante tal prazo os veciños e interesados poderán examinar o expediente na Secretaría do concello e presentar as alegacións ou reclamacións por escrito que se consideren convenientes. A modificación supón realizar crédito extraordinario (50.256,48 €), financiado con remanente de tesourería. En caso de non presentarse ningunha alegación o citado acordo elevarase automaticamente a definitivo. Irixoa, 9 de xullo de 2014 O ALCALDE Antonio Deibe Sanmartín.
17/07/2014 | Administración LocalMunicipal
Mugardos
Anuncio de cobraza do padrón de taxas polo subministro de auga, recollida de lixo e sumidoiros do segundo trimestre do ano 2014

Por resolución da Alcaldía de data 07.07.2014, aprobase o padrón cobratoria das taxas polo subministro de auga, recollida de lixo e sumidoiros do segundo trimestre do ano 2014, que abrangue os meses de abril-maio-xuño e as liquidacións resultantes do mesmo, cos seguintes datos: Exposición: Expoñer ao público tódolos datos incorporados ao padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, polo prazo de quince días, contados dende o seguinte ao da publicación no BOP do presente anuncio, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Prazo de cobro.- O prazo de cobro en período voluntario será de dous meses contados a partir do día seguinte ó da finalización da exposición pública. Transcorrido este prazo a débeda resultante será esixida pola vía de constrinximento, co recargo, xuros de demora e costas de exacción que procedan, de acordo có previsto nos artigos 26 e 28 da Lei Xeral Tributaria. Os contribuíntes poderán efectua-lo pagamento da débeda tributaria do seguinte xeito: a) Nas oficinas de recadación municipal, sitas na Avda. de Galicia, 45 baixo, de luns a venres, en horario das 9 ás 14 horas. b) Domiciliando os recibos que serán cargados nas respectivas contas dos constribuíntes. Recursos.- Contra as liquidacións incorporadas ó padrón tódolos interesados poderán interpor RECURSO DE REPOSICIÓN ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo competente, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. Mugardos, 7 de xullo de 2014 O ALCALDE, ASDO) XOSÉ FERNÁNDEZ BARCIA
17/07/2014 | Administración LocalMunicipal
Camariñas
Aprobación inicial do orzamento xeral e o cadro de persoal para o exercicio económico 2014

Aprobado inicialmente polo Pleno da Corporación o orzamento xeral e o cadro de persoal para o exercicio económico 2014 en sesión extraordinaria celebrada o 14 de xullo de 2014, e en cumprimento do disposto no artigo 169 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais (TRLRFL), exponse ao público por prazo de quince días hábiles, que empezarán a contar dende o seguinte ao da inserción do presente anuncio no Boletín Oficial da Provincia, para que durante o mesmo podan formularse as reclamacións que se consideren oportunas. No caso de que transcorrido o prazo de información pública non se tivesen presentado reclamacións, o orzamento considerarase definitivamente aprobado. En caso contrario, o Pleno disporá dun mes para resolvelas. O que se fai público aos efectos previstos na citada lexislación. Camariñas, 14 de Xullo de 2014 O ALCALDE Asdo.: Manuel V. Alonso de León
17/07/2014 | Administración LocalMunicipal
Fene
Servizos Económicos e Tributarios
Anuncio cobranza axuda no fogar a través da Lei de dependencia e programa básico de axuda no forgar; maio 2014

Por Resolución da Alcaldía núm.644/2014, de 02/07/2014, aprobáronse os padróns fiscais correspondentes ao mes de maio do exercicio 2014 de Servizo de Axuda no Fogar a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o prazo de exposición pública os interesados poderán examinalos e formular, contra os actos que se notifiquen, perante a Alcaldía, o recurso de reposición regulado no artigo 14.2 do Texto Refundido da Lei Reguladora das Facendas Locais, no PRAZO DUN MES, contado dende o día seguinte ao de finaliación do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: DOUS MESES, do día 07/07/2014 e ata o 08/09/2014. Transcorrido o prazo indicado procederase a esixi-los xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 3 de xullo de 2014 O alcalde, Asdo. Gumersindo P Galego Feal
17/07/2014 | Administración LocalMunicipal
Fene
Secretaría
Modificación da Ordenanza fiscal núm.8 reguladora da taxa polo servizo de axuda no fogar

Consonte ao artigo 17 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais no que se regulamente a elaboración, publicación e publicidade das ordenanzas fiscais, este anuncio debe publicarse no taboleiro de anuncios da entidade local por un prazo de 30 días, no Boletín Oficial da Provincia e, nos concellos de máis de 10000 habitantes, ademais, nun diarios dos de maior difusión da provincia. Por iso faise público que mediante acordo de 03.07.2014 o Pleno do Concello de Fene acordou: Aprobar provisionalmente a modificación do artigo 5 da Ordenanza fiscal núm.8 reguladora da taxa polo servizo de axuda no fogar. As modificacións aprobadas provisionalmente entrarán en vigor unha vez publicado no boletín oficial da provincia o acordo definitivo, no seu caso o provisional elevado automaticamente a definitivo, e o texto das modificacións, sen que entren en vigor ata que se leve a cabo a dita publicación. Fene, 9 de xullo de 2014 O alcalde Gumersindo Pedro Galego Feal
17/07/2014 | Otras Entidades y Anuncios ParticularesUniversidades
Universidade da Coruña
Facultade de Economía e Empresa
Resolución de suspensión de matrícula - Irene Díaz Rama

(Modelo de anuncio no BOP da resolución da suspensión de matrícula) Ao non poder levar a cabo a notificación á persoa interesada, segundo dispón o artigo 59.5 da Lei 30/1992, do 26 do novembro, de réxime xurídico das administracións públicas e do procedemento administrativo común (LRXAP-PAC) e, en aplicación do disposto no dito artigo, publícase, para os efectos de notificación, que se resolve a suspensión, por impago, da matrícula efectuada por quen figura no anexo, así como os efectos derivados desta, de acordo co establecido no artigo 7 da resolución reitoral da Universidade da Coruña, do 27 de abril de 2012, mediante a que se aproba o procedemento para a recadación de “impagados” por prezos públicos de matrícula. Contra a presente resolución e de conformidade co disposto nos artigos 114 e 115 da LRXAP-PAC, cabe interpoñer recurso de alzada ante o reitor da Universidade da Coruña no prazo dun mes, que contará a partir do día seguinte ao da recepción desta notificación. A Coruña, 1 de xullo de 2014. O decano David Michael Fatoumata Binta Ouail Mangut Anexo (1) Falta de pago (2) Falta de presentación da documentación acreditativa de dereito a exención/bonificación de prezos públicos (3) Falta da documentación sinalada na Normativa de xestión académica vixente
17/07/2014 | Administración LocalMunicipal
Bergondo
Secretaría
Anuncio de licitación expediente S-A-01-2014

a) Organismo: Concello de Bergondo b) Dependencia que tramita o expediente: Contratación c) Número do expediente: S-A-01-2014 a) Descrición do obxecto: Submimistro dun vehículo para a Policía Local do Concello de Bergondo b) Lugar de entrega: O indicado no punto 11 do cadro de características do contrato. c) Prazo de entrega: Corenta e cinco (45) dias dende a formalización do contrato. a) Tramitación: Ordinaria b) Procedemento: Aberto, con multiplicidade de criterios de adxudicación Valor estimado: 24.793,39 euros sen ive; máis o IVE (21%): 5.206,61 €; importe total: 30.000,00 ive incluído. Provisional: Non se esixe Definitiva: o 5% do precio de adxudicación (excluído o IVE) Entidade: Concello de Bergondo Enderezo: Estrada da Coruña nº 12 Localidade e Código Postal: 15165 Bergondo Teléfono: 981 791252 Fax: 981 794233 Perfil do contratante: www.bergondo.es a) Data límite de presentación: dentro do prazo de 15 días naturais, a contar dende o seguinte ao da derradeira publicación do presente anuncio de licitación no BOP ou no DOG, en horario de 9:00 a 14:30 horas. b) Hora límite: ata as 14:30 horas do derradeiro día do prazo de presentación. c) Documentación a presentar: a sinalada na Claúsula 12ª do Prego de Claúsulas Administrativas Particulares que haberán de rexer a contratación. d) Lugar de Presentación: Concello de Bergondo. Rexistro Xeral. Estrada da Coruña nº 12.15165 Bergondo 8.1. Criterios cuxa valoración require un xuízo de valor: ata 45 puntos A. Calidade, acabados, valor técnico e características estéticas e funcionais do vehículo a subministrar, ata 15 puntos B. Asistencia técnica, garantía e mantemento, ata 20 puntos. C. Melloras ofertadas nas prestacións do vehículo e no equipamento do vehículo, ata 10 puntos.8.2. Oferta Económica: ata 55 puntos a) Data: o tercer día hábil seguinte ao que remate o prazo de presentación de proposicións. No caso de cadrar en sábado, trasladarase ao día hábil seguinte b) Hora: 13:00 horas 10. Outras informacións: A obter no lugar e polos medios indicados no punto 6 do presente anuncio Serán de conta do adxudicatario os gastos sinalados nos Pregos de cláusulas administrativas particulares e de prescripcións técnicas. Bergondo, 11 de xullo de 2014 A alcaldesa Alejandra Pérez Máquez
17/07/2014 | Administración LocalProvincial
Deputación Provincial da Coruña
Área de Servizos Provinciais. Sección de Educación, Cultura e Deportes
R. P. 2014/13132 resolución definitiva da concesión de subvencións correspondentes ao programa FO203: convocatoria do programa de subvencións a entidades sen fins de lucro para a realización de actividades culturais durante o ano 2014

Don DIEGO CALVO POUSO, Presidente da Deputación Provincial da Coruña, Mediante resolución da Presidencia n° 8335 de 16 de maio de 2014, publicada no BOP nº 95 do 21 de maio de 2014 procedeuse a conceder, de forma provisional, as subvencións da convocatoria FO203: Convocatoria do programa de subvencións a entidades sen fins de lucro para a realización de actividades culturais durante o ano 2014 abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen aceptar ou desistir da subvención e, se é o caso, presentar solicitude de reformulación ou de cambio de obxecto da subvención, presentar alegacións ou presentar emenda de erros. Analizada a documentación achegada polos solicitantes no devandito prazo, e vistas as aceptacións, reformulacións, emendas e solicitudes de cambio de obxecto que os interesados presentaron. A comisión avaliadora, na súa reunión do 13 de xuño de 2014, aprobou o axuste nos importes concedidos de xeito provisional que, por erro, non acadaban os 600 € fixados como importe mínimo nas bases da convocatoria, das que se realiza unha nova valoración, que figura na relación das subvencións concedidas definitivamente. Así mesmo, a comisión avaliadora informou sobre a solicitude de cambio de obxecto, as alegacións presentadas e realizou unha nova valoración das que foron estimadas. Comprobouse pola unidade xestora que na resolución n° 8335 de 16 de maio de 2014, de concesión provisional de subvencións da convocatoria FO203, existe un erro material nos datos identificativos do beneficiario que figura no expediente nº 2014002053, según consta no informe complementario do dito expediente. Vistos o informe da Sección de Cultura e Deportes e o informe do Servizo de Fiscalización. Total concedido 534.353,15€ Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 11 de xullo de 2014 O PRESIDENTE O SECRETARIO Diego Calvo Pouso José Luis Almau Supervía
17/07/2014 | Administración LocalProvincial
Deputación Provincial da Coruña
Área de Servizos Provinciais. Sección de Educación, Cultura e Deportes
R. P. 2014/13572 resolución definitiva da concesión de subvencións correspondentes ao programa FO204: convocatoria do programa de subvencións a entidades sen fins de lucro, para a realización de investimentos culturais, durante o ano 2014

Don DIEGO CALVO POUSO, Presidente da Deputación Provincial da Coruña, Mediante resolución da Presidencia n° 8650 de 21 de maio de 2014, publicada no BOP nº 98 do 26 de maio de 2014 procedeuse a conceder, de forma provisional, as subvencións da convocatoria FO204: Convocatoria do programa de subvencións a entidades sen fins de lucro, para a realización de investimentos culturais, durante o ano 2014 abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen aceptar ou desistir da subvención e, se é o caso, presentar solicitude de reformulación ou de cambio de obxecto da subvención, presentar alegacións ou presentar emenda de erros. Analizada a documentación achegada polos solicitantes no devandito prazo, e vistas as aceptacións, reformulacións e emendas que os interesados presentaron. A comisión avaliadora, na súa reunión do 13 de xuño de 2014, según consta na acta que se achega, aprobou o axuste nos importes concedidos de xeito provisional que, por erro, non acadaban os 600 € fixados como importe mínimo nas bases da convocatoria, das que se realiza unha nova valoración, que figura na relación das subvencións concedidas definitivamente. Así mesmo, a comisión avaliadora informou sobre as alegacións presentadas e realizou unha nova valoración das que foron estimadas. Vistos o informe da Sección de Cultura e Deportes e o informe do Servizo de Fiscalización. Total concedido 302.677,36€ Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 11 de xullo de 2014 O PRESIDENTE O SECRETARIO Diego Calvo Pouso José Luis Almau Supervía
17/07/2014 | Administración LocalMunicipal
Negreira
Anuncio relativo á aprobación definitiva do orzamento do Concello de Negreira para o exercicio 2014

Aprobado definitivamente polo Pleno o orzamento para o exercicio 2014 ao non terse presentado reclamacións contra a aprobación inicial, publícase a nivel de capítulos, consonte establece o artigo 169 do RDL 2/2004, do 5 de marzo. Negreira, a 04 de julio de 2014 Juán José Rey Maceira Alcalde -Presidente
17/07/2014 | Administración LocalMunicipal
Porto do Son
Inicio do procedemento de revogación do padrón fiscal de subministración de auga e sumidoiro do 3º trimestre 2013

Mediante Decreto de alcaldía 344/2014, de 24 de xuño, acordouse iniciar o procedemento de revogación do padrón fiscal da taxa por subministración AUGA, SUMIDOIRO, CANON DA AUGA e COEFICIENTE DE VERTEDURA, referido ao 3º TRIMESTRE de 2013, aprobado mediante Decreto 195/2014. Por medio do presente, exponse ao público dito acordo, aos efectos de dar audiencia aos interesados por un prazo de 15 días, a contar dende o seguinte ao da publicación no BOP, a fin de que podan alegar e presentar os documentos e xustificantes que estimen pertinentes. O Alcalde, Asdo. José Luis Oujo Pouso.
17/07/2014 | Administración LocalMunicipal
Cabana de Bergantiños
Notificación resolución de Alcaldía 226/2014, de 21 de maio a Carmen Moreira López

Intentada a notificación a dona Ionela Veronica Ocaranza Ait Lhou conforme ó establecido no 59.2 da Lei 30/1992, de 26 de novembro, de réxime xurídico das administracións públicas e do procedemento administrativo común, a mesma non se puido practicar, polo que, de conformidade co previsto nos artigos 59.5 e 61 da indicada Lei 30/1992, procédese á publicación do presente anuncio, co fin de notificarlle á interesada que, con data 21 de maio de 2014, dictouse resolución desta Alcaldía pola que concedía a dona Ionela Veronica Ocaranza Ait Lhou o servizo de axuda no fogar. Tendo en conta que, en atención ao previsto no referido artigo 61 da Lei 30/1992, do 26 de novembro, o acto non se publica na súa integridade, fáiselle saber á interesada que o texto íntegro da resolución que se notifica así coma o expediente en trámite, atópase a súa disposición nas dependencias da Secretaría na Casa Consistorial ( A Carballa, s/n- Cesullas- Cabana de Bergantiños) para a súa consulta no pazo de 10 días hábiles, que se contarán dende o día seguinte a publicación do presente anuncio. Transcorrido o devandito prazo a notificación entenderase producida. Contra este acordo, que pon fin á vía administrativa, pode vostede interpoñer alternativamente ou recurso de reposición potestativo diante do órgano que ditou o acto, no prazo dun mes dende a publicación deste anuncio, ou recurso contencioso administrativo diante do Xulgado do Contencioso-Administrativo que proceda, no prazo de dous meses a contar dende esta publicación, de conformidade co disposto no artigo 46 da Lei 29/1998, do 13 de xullo, da xurisdición contencioso-administrativa. Se se opta pola interposición do recurso potestativo de reposición, non poderá interpoñerse o recurso contencioso administrativo ata que este sexa resolto expresamente (no prazo de 1 mes dende a interposición) ou se teña producido a desestimación por silencio (no prazo de 6 meses) do recurso de reposición. Contra a liquidación contida no acordo, que non pon fin á vía administrativa, conforme ó disposto no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, poderá interponer recurso de reposición diante do órgano que ditou o acto no prazo dun mes dende a publicación deste anuncio. De acordo co artigo 46.1 da Lei 29/1998, do 13 de xullo, reguladora da xurisdicción contencioso-administrativa contra a resolución do recurso de reposición, poderá interpoñer recurso contencioso-administrativo no prazo de dous meses dende a notificación se a resolución é expresa e no prazo de seis meses se se ten producido a desestimación por silencio. Non obstante, e se o considera convinte, poderá exercitar calquera outro recurso que estime pertinente. Cabana de Bergantiños, 20 de xuño de 2014. O Alcalde Asdo.: José Muíño Domínguez.